Fotó: youtube Pat Robertson

Pat Robertson, az Egyesült Államok egyik legbefolyásosabb tele-evangelistája és neoprotestáns médiamogulja megtette a megfelelő lépéseket a déli államok felé közledő, a hatóságokat egymillió ember evakuálására ösztökélő Florence-hurrikán megállítására. Arra hivatkozva, hogy ezt Jézus is megcsinálta a Galileai-tengerrel, a prédikációján résztvevő híveket felszólította, emeljék kezüket az Atlanti-óceán irányába, "akárhol is van az", hogy így aktiválják az isteni védőpajzsot.

Csakhogy az isteni áldás aktiválásához szükség volt még 63 Mana-pont elköltésére egy imára is, ami inkább a hurrikánra kimomondott átoknak tűnt:

Te Florence-hurrikán, Jézus nevében beszélünk hozzád; felszólítunk, hogy hagyj fel előrenyomulásoddal, hagyj fel a pusztítással, és térj vissza az Atlanti-óceánra!

Robertson felidézte a régi szép időket, amikor "szinte nevetséges volt látni" a hurrikánok igyekezetét, hogy elérjék Virgina államot, de az Isten által emelt pajzsról visszapattanva észak felől is próbálkoztak, de onnan is sikertelenül.

Ezt a pajzsot a mai nappal újraaktiváltuk.

(Huffington Post)